کچھ کچھ ہوتا ہے

کچھ کچھ ہوتا ہے 1998ء میں بنائی گئی ایک بھارتی فلم ہے۔ اس فلم کے ذریعے کرن جوہر نے اپنے ہدایت کاری کیریئر کی شروعات کی اور شاہ رخ اور کاجول کی کامیاب جوڑی کو ایک بار پھر ناظرین کے سامنے پیش کیا۔ طویل عرصے سے ایک ہٹ کی تلاش میں سرگرداں یش جوہر بینر کو اور كھنڈالا گرل رانی مکھرجی کو اس فلم سے بہت اميدیں تھیں۔ دوست آدتيا چوپڑا کی طرح کرن جوہر نے بھی کیریئر کا آغاز ایک داستانِ محبت سے کیا ۔
اس فلم میں رانی مکھرجی اور سلمان خان نے مہمان اداکار کے طور پر کام کیا ۔

 فلم کے قصے کا خلاصہ 
راہل (شاہ رخ خان) اور انجلی (کاجول دیوگن) ایک ہی کالج میں پڑھتے ہیں۔ راہل ایک خوشدل اور مست مولا لڑکا ہوتا ہے اور انجلی ایک لڑکوں جیسی لگنے والی اور انہی کے جیسے شوق رکھنے والی دوشیزہ ہوتی ہے۔ انجلی اور راہل دونوں بہت اچھے دوست ہوتے ہیں اور پورے کالج کی جان ہوتے ہیں۔ جہاں راہل کالج کی لڑکیوں کے پیچھے بھاگتا ہے وہیں انجلی کو راہل کی اس طرح کی حرکتیں بے حد ناپسند ہوتی ہے۔ لیکن راہل کو اپنے ہی کالج میں آکسفورڈ سے پڑھنے آئی پرنسپل کی بیٹی ٹینا ( رانی مکھرجی ) سے پیار ہو جاتا ہے۔ راہل کو ٹینا کے ساتھ دیکھ کر انجلی کو جلن ہونے لگتی ہے اور تب اسے احساس ہوتا ہے کہ انجلی کی راہل سے دوستی، دوستی نہیں پیار ہے۔ ٹینا بھی راہل سے پیار کرنے لگتی ہے لیکن اسی درمیان وہ انجلی کو دیکھ کر واقف ہو جاتی ہے کہ وہ بھی راہل سے پیار کرتی ہے۔ یہاں کہانی میں محبت سہ گوشہ بنتی ہے لیکن راہل اور ٹینا کے لیے انجلی کالج چھوڑ کر چلی جاتی ہے ۔
راہل اور ٹینا شادی کر لیتے ہیں اور ان کی ایک بیٹی ہوتی ہے جس کا نام وہ انجلی رکھتے ہیں۔ ٹینا مرنے سے پہلے اپنی بیٹی کے لیے اس کے ہر سالگرہ پر ایک خط تحفے میں چھوڑ کر جاتی ہے۔ اس کی خط میں، راہل اور اںجلی کے کالج کی داستان بیان ہوتی ہے۔ اںجلی کو 8 سال کی ہونے پر پتہ لگتا ہے کہ کالج میں انجلی (کاجول دیوگن) اس کے پاپا سے کتنا پیار کرتی تھی اور اس کی مرتی ہوئی ماں کا ایک ہی خواب تھا - راہل اور انجلی کو پھر سے ملنا۔ وہ قسم کھاتی ہے کی وہ اپنے پاپا کو اںجلی سے ملائے گی اور وہ اںجلی کی تلاش شروع کر دیتی ہے۔ اسے انجلی تو مل جاتی ہے لیکن تب تک اںجلی کی منگنی امن (سلمان خان) سے ہوجکی ہوتی ہے۔

کیا چھوٹی اںجلی اپنے پاپا کو ان کی پرانی کالج والی دوست سے ملا پاتی ہے اور منگنی ہونے کے بعد بھی کیا انجلی اور راہل مل لیتے ہیں یہ فلم کا عروج ہے ۔
فلم تفریح بخش ہے لیکن کئی جگہ پر کہانی کو کاٹ کر چھوٹا کیا جا سکتا ہے۔ مہیش ملہوترا نے فنکاروں کے لیے بہت اچھے کپڑے ڈیزائن کیے ہیں اور فلم کی فوٹوگرافی کی جتنی تعریف کی جائے کم ہے۔ کرن جوہر نے اپنی پہلی فلم میں اچھی ہدایت کاری کی ہے۔ شاہ رخ خان ہمیشہ کی طرح اداکاری میں سب سے اوپر رہے ہیں اور یہ فلم بھی ان کی سب سے کامیاب ترین فلموں میں سے ایک شمار ہوتی ہے۔ ثنا سعید نے چھوٹی انجلی کا کردار بہترین طریقے سے ادا کیا ہے۔ رانی مکھرجی کا کردار چھوٹا ہے اورکاجول دیوگن نے بازی مارلی۔ ناظرین کو شاہ رخ خان اور کاجول دیوگن کی جوڑی بہت پسند آئی اور یہی جوڑی اس فلم کی جان ہے۔ پردے پر کافی وقت بعد شاہ رخ خان اور سلمان خان کو ساتھ دیکھنا اچھا لگا۔ جتن للت نے بہترین موسیقی سے اس فلم کو رونق بخشی ہے اور فلم کے گیت طویل عرصے تک سامعین کی زبان پر راج کریں گے۔ مجموعی طور پر یہ فلم اچھی اور تفریح بخش ہے اور بیرونی ممالک میں اسے بہت پسند کیا گیا ہے۔

 گیت 

زمرہ:1990ء کی دہائی کی ہندی زبان کی فلمیں
زمرہ:1998ء کی فلمیں
زمرہ:بھارتی اردو فلمیں
زمرہ:بھارتی رومانوی فلمیں
زمرہ:بھارتی فلمیں
زمرہ:کرن جوہر کی ہدایت کاری میں بننے والی فلمیں
زمرہ:موریشس میں عکس بند فلمیں
زمرہ:ہندی زبان کی فلمیں
زمرہ:اوٹی میں عکس بند فلمیں
زمرہ:سکاٹ لینڈ میں عکس بند فلمیں
زمرہ:1998ء کی مزاحیہ فلمیں
زمرہ:1998ء کی ڈراما فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:جتن–للت کی مرتب کردہ موسیقی پر مشتمل فلمیں
زمرہ:ہائی لینڈ (کونسل ایریا) میں عکس بند فلمیں
زمرہ:بھارتی موسیقانہ فلمیں
زمرہ:1998ء کی موسیقانہ فلمیں
زمرہ:دوستی کے بارے میں فلمیں
زمرہ:یش راج فلمز کی  تقسیم کردہ فلمیں
زمرہ:راموجی فلم سٹی میں علس بند فلمیں
زمرہ:دیگر زبانوں میں دوبارہ بننے والی ہندی فلمیں
زمرہ:1990ء کی دہائی کی رومانوی ڈراما فلمیں
زمرہ:1990ء کی دہائی کی مزاحیہ-ڈراما فلمیں
زمرہ:بھارتی مزاحیہ-ڈراما فلمیں
زمرہ:ڈراما فلمیں
زمرہ:موسیقانہ فلمیں
زمرہ:رومانوی فلمیں
زمرہ:1990ء کی دہائی کی بھارتی فلمیں
زمرہ:متعدد اللسانی فلمیں
زمرہ:سلمان خان